ddrg/super_eurlex huggingface dataset:
(3)

Europos Parlamento ir Tarybos reglamente (ES) 2017/2394 (2) išdėstytos kompetentingų institucijų, atsakingų už Sąjungos vartotojų apsaugos teisės aktų vykdymo užtikrinimą, bendradarbiavimo ir veiksmų koordinavimo tarpusavyje ir su Komisija sąlygos. To reglamento 35 straipsniu reikalaujama, kad Komisija sukurtų ir prižiūrėtų elektroninę duomenų bazę, skirtą visiems tuo reglamentu numatytiems kompetentingų institucijų, bendrų ryšių palaikymo tarnybų ir Komisijos ryšiams palaikyti. Juo taip pat reikalaujama, kad visa informacija, kurią pateikė subjektai, pagal to reglamento 27 straipsnį siunčiantys išorės įspėjimą, būtų saugoma ir tvarkoma elektroninėje duomenų bazėje. Be to, to reglamento 23 straipsnio 3 dalyje nurodyta, kad tam tikrais atvejais Europos bankininkystės institucija gali imtis stebėtojo vaidmens ir kad dėl to Europos bankininkystės institucijai turėtų būti suteikta prieiga prie elektroninės duomenų bazės, kad ji galėtų stebėti visą atitinkamą informaciją;
(6)

remiantis biocidinio produkto charakteristikų santrauka, veiklos vykdytojai turi turėti pirmosios pagalbos rinkinį, kuriame, be kitų dalykų, būtų priešnuodis. Lenkijos kompetentinga institucija nurodė, kad ši sąlyga Lenkijoje negali būti įvykdyta. Pagal Lenkijos teisės aktus cianido rūgšties priešnuodžių platinti ar saugoti negali kiti subjektai nei vaistinės ar ligoninių vaistinės. Todėl autorizacijos liudijimo turėtojas negalėtų su biocidiniu produktu pateikti priešnuodžio. Be to, greitosios pagalbos automobiliuose nėra priešnuodžių. Neįmanoma užtikrinti, kad toje vietoje, kurioje atliekama fumigacija, kam nors apsinuodijus nedelsiant būtų duodama priešnuodžių, todėl, Lenkijos kompetentingos institucijos teigimu, apsinuodijęs asmuo mirtų arba būtų padaryta didelė žala jo sveikatai;
(10)

tam tikromis aplinkybėmis duomenų subjektų teises pagal Reglamentą (ES) 2018/1725 būtina suderinti su poreikiu atlikti su NNN žvejyba susijusius tyrimus ir procedūras, be kita ko, visapusiškai paisyti kitų duomenų subjektų pagrindinių teisių ir laisvių. Tuo tikslu Reglamento (ES) 2018/1725 25 straipsnyje nustatyta galimybė Komisijai apriboti to reglamento 14–17, 19, 20 ir 35 straipsnių, taip pat jo 4 straipsnio (tiek, kiek jo nuostatos atitinka to reglamento 14–17, 19 ir 20 straipsniuose nustatytas teises ir pareigas) taikymą;
(10)

pratęsus įsipareigojimų vykdymo atidėjimą nebūtų neigiamai paveikta nei Sąjungos ekonomika, nei Sąjungos prekybos ryšiai su tuo įsipareigojimų vykdymo atidėjimu besinaudojančiomis šalimis. Be to, Sąjunga mažiausiai išsivysčiusioms šalims leidžia visapusiškai patekti į rinką be muitų ir kvotų pagal sistemą „Viskas, išskyrus ginklus“ ir remia kitas PPO nares, kurios taip pat taiko prekybos lengvatas mažiausiai išsivysčiusioms šalims;
(2)

pagal Direktyvos 2000/29/EB 5 straipsnio 1 dalį kartu su jos IV priedo A dalies I skirsnio 25.2 punktu valstybės narės draudžia įvežti į Sąjungą bulves, jeigu jos nėra kilusios iš šalių, kuriose nenustatyta Clavibacter michiganensis (Smith) Davis et al. ssp. sepedonicus (Spieckermann and Kotthoff) Davis et al. (toliau – nurodytasis organizmas) ir kuriose taikomos kovos su tuo organizmu nuostatos, pripažintos lygiavertėmis Sąjungos nuostatomis. Libanas neatitinka nė vienos iš šių sąlygų. Tačiau pagal minėtos direktyvos 15 straipsnio 1 dalį gali būti numatytos nuo to draudimo leidžiančios nukrypti nuostatos, jeigu nėra kenksmingųjų organizmų paplitimo rizikos;
(4)

2018 m. lapkričio 21 d. Komisija pagal Europos Parlamento ir Tarybos reglamentą (ES) Nr. 1176/2011 (4) priėmė įspėjimo mechanizmo ataskaitą, kurioje Graikija nurodyta kaip viena iš valstybių narių, dėl kurių reikės parengti nuodugnią apžvalgą. Nuodugni apžvalga įtraukta į 2019 m. vasario 27 d. paskelbtą 2019 m. Graikijai skirtą ataskaitą (5). Komisija padarė išvadą, kad nors Graikija sėkmingai atkūrė biudžeto balansą ir gerokai sumažino einamosios sąskaitos deficitą, šalyje yra susidaręs perviršinis makroekonominis disbalansas (6), kuris yra krizės pasekmė. Jis susijęs su didele valstybės skola, neigiama grynąja tarptautinių investicijų pozicija, aukštu neveiksnių paskolų lygiu bankų balansuose ir vis dar aukštu nedarbo lygiu. Konkrečiai, 2018 m. pabaigoje valstybės skola sudarė 181,1 % bendrojo vidaus produkto – tai aukščiausias lygis Sąjungoje. 2018 m. – 137,9 % bendrojo vidaus produkto siekusi grynoji tarptautinių investicijų pozicija išlieka labai didelė. Be to, nepaisant to, kad einamosios sąskaitos deficitas smarkiai sumažėjo, to vis dar nepakanka, kad labai didelė grynoji tarptautinių investicijų pozicija būtų tinkamu tempu sumažinta iki apdairaus lygio. 2013 m. aukščiausią 27,8 % lygį pasiekęs nedarbas toliau mažėjo, tačiau 2019 m. kovo mėn. vis dar sudarė 18,1 %. Ilgalaikis nedarbas (11,9 % 2019 m. pirmą ketvirtį) ir jaunimo nedarbas (40,4 % 2019 m. kovo mėn.) tebėra labai didelis;
(168)

Norvegijos laivų savininkų asociacija paaiškino, kad laivo nuomojimas be įgulos yra įprasta laivybos bendrovių taikoma tvarka. Tačiau paprastai be įgulos išnuomojama tik maža procentinė laivybos bendrovių bendros talpos dalis. Yra kelios bendrovės, kurioms priklauso tik laivai, išnuomoti be įgulos. Jeigu pajamos iš laivo išnuomojimo be įgulos nebūtų visiškai neapmokestinamos, EEE veikiantys laivų savininkai negalėtų siūlyti konkurencingų nuomos įkainių. Be to, bendrovės, teikiančios paslaugas naftos ir dujų įmonėms, veikiančioms užsienio šelfuose, paprastai atskiria veiklą, susijusią su laivo turėjimu, ir su jo eksploatavimu, kad galėtų konkuruoti valstybėje, kurioje vykdo veiklą. Dažnai laivo išnuomojimas be įgulos yra vienintelė galimybė norint patekti į saugomas užsienio rinkas. Taip pat, kai frachtuotojas yra su nafta susijusi bendrovė, toks frachtuotojas dažnai pats turi įgulos įdarbinimo ir laivo techninio valdymo paslaugų organizaciją ir pageidauja naudotis jos paslaugomis. Taip pat yra teritorijų, kuriose rizika, susijusi su išlaidomis įgulai ir įgulos prieinamumu, sąnaudomis ir laiku užtikrinamomis galimybėmis gauti laivo remonto paslaugas bei visa kita, kas būtina laivui eksploatuoti, laikoma nepriimtina, todėl pirmumas teikiamas laivo nuomai be įgulos.
(7)

Reglamento (EB) Nr. 1907/2006 XVII priedo 31 įraše jau draudžiama tiekti rinkai medieną, apdorotą devyniomis Įsakyme nurodytomis cheminėmis medžiagomis, arba mišiniais, kurių sudėtyje yra tokių medžiagų, dėl jų žinomo kancerogeninio poveikio. Be to, šios cheminės medžiagos kelia susirūpinimą ir dėl to, kad kai kurie jų komponentai sunkiai suskyla. Nepaisant to, šio įrašo 2 punkto b papunktyje leidžiama naudoti pagal šio įrašo 2 punkto a papunktį pramonės įrenginiuose arba profesionalių naudotojų apdorotą medieną, tiekiamą rinkai pirmą kartą ar pakartotinai apdorojamą in situ, tik jeigu ji skirta profesionaliam ir pramoniniam naudojimui, pavyzdžiui, geležinkeliuose, elektros perdavimo ir telekomunikacijų tinkluose, tvoroms tverti, žemės ūkyje (pvz., kuolai medžiams paremti), uostuose ir vandentakiuose. Be to, šio įrašo 2 punkto c papunktyje leidžiama apdorotą medieną, kuri buvo apdorota iki 2002 m. gruodžio 31 d., tiekti naudotų prekių rinkai pakartotiniam naudojimui;
(5)

Jungtinei Karalystei pateikus informaciją, po to, kai buvo atliktos visos reikalingos patikros ir pakeitimai, Komisija gali priimti sprendimą dėl toliau išvardytų mokėjimo agentūrų sąskaitų, susijusių su Europos žemės ūkio garantijų fondo (EŽŪGF) finansuojamomis išlaidomis, išsamumo, tikslumo ir teisingumo: „Department of Agriculture, Environment and Rural Affairs“, „The Scottish Government Rural Payments and Inspections Directorate“, „Welsh Government“ ir „Rural Payments Agency“. Komisija patikrino Jungtinės Karalystės pateiktą informaciją ir prieš šio sprendimo priėmimo dieną jai pranešė apie patikrų rezultatus bei būtinus pakeitimus;
(29)

EBB pasisakė už momentines (dienos), o ne ketvirčio Europos aliejaus referencines kainas, įtraukiant Europoje naudojamų Europos sojų aliejaus ir aliejaus asortimentą. Be bendro pobūdžio aprašymo EBB nepateikė konkretaus alternatyvaus referencinės kainos šaltinio. Be to, referencinės kainos sistemos valdymas turi būti praktiškas, o stebint įsipareigojimų vykdymą dienos referencinės kainos praktiškai nebūtų galima valdyti. Bet kuriuo atveju Komisija manė, kad įsipareigojimo pasiūlymuose siūlomas kainų kotiravimas yra pagrįstas, kaip išsamiai aprašyta pirmesnėse konstatuojamosiose dalyse. Todėl tvirtinimas buvo atmestas.
(5)

pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja, priimant šį sprendimą, ir ji nėra juo saistoma ar jis jai taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar ji įgyvendins jį savo nacionalinėje teisėje;
1.

EN 71-7:2014+A2:2018 „Žaislų sauga. 7 dalis. Pirštais tepami dažai. Reikalavimai ir bandymo metodai.“ Pastaba. Leidžiamam konservantui klimbazolui (šio standarto B priedo B.1 lentelės 22 įrašas) atitikties prielaida taikoma didžiausiai leidžiamai 0,2 % (ne 0,5 %) koncentracijai. Tai grindžiama Vartotojų saugos mokslinio komiteto (VSMK) nuomonės priedėliu „ADDENDUM to the Opinion on Climbazole (P64) ref. SCCS/1506/13“, priimtu CEN paskelbus standartą. https://ec.europa.eu/health/sites/health/files/scientific_committees/consumer_safety/docs/sccs_o_212.pdf
1.

I priedas iš dalies keičiamas taip: a) specialiosios pastabos papildomos tokia pastaba: „16) = Išskyrus kanopinių skerdenas.“ b) Belgijai skirta dalis iš dalies keičiama taip: i) Antverpeno uostui skirtas įrašas pakeičiamas taip: „Antwerpen Anvers BE ANR 1 P GIP LO HC(16), NHC Afrulog HC(2), NHC“ ii) Zebriugės uostui skirtas įrašas pakeičiamas taip: „Zeebrugge BE ZEE 1 P HC(16), NHC(2)“ c) Danijai skirtoje dalyje Skageno uostui skirtas įrašas pakeičiamas taip: „Skagen DK SKA 1 P PKP HC-(FR)(1)(2)(3), NHC(6)“ IC NHC-NT(4)(6)“ d) Ispanijai skirta dalis iš dalies keičiama taip: i) po Siudad Realiui skirto įrašo įterpiamas toks Ferolio uostui skirtas įrašas: „Ferrol ES FRO 1 P HC(2)“ ii) Santandero uostui skirtas įrašas pakeičiamas taip: „Santander ES SDR 1 P NHC-NT“ iii) Vigo uostui skirtas įrašas pakeičiamas taip: „Vigo ES VGO 1 P T.C. Guixar HC, NHC-T(FR), NHC-NT Frioya HC-T(FR)(2)(3) Frigalsa HC-T(FR)(3) Pescanova HC-T(FR)(2)(3) Fandicosta HC-T(FR)(2)(3) Frig. Morrazo HC-T(FR)(3)“ e) Italijai skirtoje dalyje po Venecijai skirtų įrašų įterpiamas Veronos oro uostui skirtas įrašas: „Verona IT VRN 4 A HC(2)“ f) Suomijai skirtoje dalyje Haminos uostui skirtas įrašas išbraukiamas. g) Švedijai skirtoje dalyje Helsingborgo uostui skirtas įrašas pakeičiamas taip: „Helsingborg SE HEL 1 P HC(1)(2), NHC-T(FR)(2), NHC-NT(2)“
(8)

siekiant pabrėžti, kad kredito reitingų agentūros yra nepriklausomos nuo reitinguojamų subjektų, Reglamentu (ES) Nr. 462/2013 į Reglamento (EB) Nr. 1060/2009 6 straipsnio 4 dalimi, 6a ir 6b straipsniais nustatytas taisykles dėl interesų konfliktų įtraukiami tokie interesų konfliktai, kurie kyla dėl akcininkų ar narių, kredito reitingų agentūroje užimančių svarbias pareigas. Pagal Brazilijos teisės ir priežiūros sistemą reikalaujama, kad KRA nustatytų tinkamas ir veiksmingas organizacines bei administracines procedūras, kurios padėtų užkirsti kelią bet kokiam interesų konfliktui, jį nustatyti, pašalinti, ištaisyti ir atskleisti. Tačiau pagal Brazilijos teisės ir priežiūros sistemą nėra aiškiai reikalaujama, kad KRA atsižvelgtų į interesų konfliktus, kurie susiję su akcininkais. Taigi, nėra draudžiama subjektui suteikti kredito reitingą, jei KRA valdybos narys ar akcininkas, turintis daugiau kaip 10 proc. KRA akcijų arba balsavimo teisių, turi daugiau kaip 10 proc. to reitinguojamo subjekto akcijų. Be to, fiziniam asmeniui ar subjektui, turinčiam daugiau kaip 5 proc. KRA akcijų arba balsavimo teisių, nėra draudžiama teikti konsultacinių arba patariamųjų paslaugų subjektui, kurį ta KRA reitingavo;
„12.

Vertybinių popierių ir įkaito rinkos infrastruktūros patariamoji grupė (angl. Advisory Group on Market Infrastructures for Securities and Collateral, AMI SeCo) turi tokią pačią reikšmę, kaip Gairių ECB/2012/13 2 straipsnio 25 punkte;“;
(6)

2019 m. balandžio 5 d. Jungtinė Karalystė Europos Vadovų Tarybai pateikė dar vieną prašymą pratęsti ES sutarties 50 straipsnio 3 dalyje numatytą terminą. 2019 m. balandžio 11 d. Sprendimu (ES) 2019/584 (4) Europos Vadovų Taryba, susitarusi su Jungtine Karalyste, nusprendė tą terminą dar kartą pratęsti iki 2019 m. spalio 31 d. Europos Vadovų Taryba priminė, kad pagal ES sutarties 50 straipsnio 3 dalį Susitarimas dėl išstojimo gali įsigalioti ir anksčiau, jei Šalys savo atitinkamas ratifikavimo procedūras užbaigs anksčiau nei 2019 m. spalio 31 d. Todėl išstojimas turėtų įvykti pirmą kito mėnesio po ratifikavimo procedūrų užbaigimo dieną arba 2019 m. lapkričio 1 d., atsižvelgiant į tai, kuri data ankstesnė. Be to, kaip nurodyta to sprendimo 2 straipsnio antroje pastraipoje, jeigu Jungtinėje Karalystėje nebus surengti rinkimai į Europos Parlamentą pagal taikytiną Sąjungos teisę ir jeigu ne vėliau kaip 2019 m. gegužės 22 d. ji dar nebus ratifikavusi Susitarimo dėl išstojimo, tas sprendimas nustos būti taikomas 2019 m. gegužės 31 d.;
a)

nariais: — Ivan GULAM, Mayor of the Municipality of Pirovac, — Goran PAUK, Prefect of Šibenik-Knin County, — Jelena PAVIČIĆ VUKIČEVIĆ, Vice-Mayor of City of Zagreb (įgaliojimų pakeitimas), ir
5.

„Filipinų komunistų partija“ ( Communist Party of the Philippines ), įskaitant „Naująją liaudies armiją“ ( New People's Army , NPA), Filipinai.
(4)

Komisija pažymi, kad, atsižvelgiant į VNK daugumos nuomonę, iš XV priedo dokumentacijoje pateiktų ir aptartų duomenų, įskaitant VNK narių mažumos nuomonėje nurodytą pagrindinį mokslinį tyrimą, matyti, kad 3-benzilidenkamparas keičia endokrininės sistemos funkciją, vadinasi jis pasižymi veikimo per endokrininę sistemą būdu. Komisija taip pat pažymi, kad mažumos nuomonėje sutinkama, kad esama aiškių požymių, jog 3-benzilidenkamparas sąveikauja su žuvų endokrinine sistema. Be to, pagrindinis tyrimas rodo, kad daromas didelis ir negrįžtamas poveikis žuvų vislumui – pastarasis labai svarbus laukinių gyvūnų populiacijoms, o iš turimų įrodymų matyti, kad neigiamas poveikis daromas dėl veikimo per endokrininę sistemą būdo. Taigi, Komisija mano, kad, atsižvelgiant į VNK daugumos nuomonę, 3-benzilidenkamparas atitinka Pasaulio sveikatos organizacijos tarptautinės cheminės saugos programos (WHO/IPCS) (3) endokrininę sistemą ardančios medžiagos apibrėžtį;
6 straipsnis

2. Jei viena Šalis prašo sušaukti pakomitečių ir darbo grupių posėdį, kitos Šalies sekretorius atsakymą pateiks per 15 darbo dienų nuo to prašymo gavimo. Ypatingos skubos atvejais pakomitečių ir darbo grupių posėdžiai gali būti sušaukiami per trumpesnį laiką, jei Šalys tam bendrai pritaria.
(7)

Portugalijos atveju funkcinio oro erdvės bloko „South-West“ veiklos rezultatų plane nustatytos planuojamo ir faktinio eismo skirtumų įspėjamosios ribos maršruto ir terminalo eismo atžvilgiu buvo pasiektos 2016 ir 2017 m. Faktinis maršruto eismas 2016 m. planuotą eismą viršijo 13 %, o 2017 m. – 21 % Faktinis terminalo eismas 2016 m. planuotą eismą viršijo 16,2 %, o 2017 m. – 28,9 % Dėl politinio nestabilumo Šiaurės Afrikos regione poilsinių kelionių eismas buvo nukreiptas į kitas paskirties vietas, be kita ko Portugaliją ir Kanarų salas, dėl to Portugalijos oro erdvėje padidėjo maršruto eismas. Be to, dėl nenumatyto pigių skrydžių ir užsakomųjų skrydžių vežėjų veiklos augimo, kuris 2014–2017 m. siekė dviženklius skaičius, gerokai padidėjo terminalo eismas. Todėl Komisija laiko, kad įspėjamosios ribos pasiektos dėl aplinkybių, kurių nebuvo galima numatyti priimant veiklos rezultatų planą ir kurių Portugalija negali nei įveikti, nei kontroliuoti, ir kad Įgyvendinimo reglamento (ES) Nr. 390/2013 17 straipsnio 1 dalies b punkto bei 19 straipsnio 2 dalies sąlygos įvykdytos;
(2)

pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas; Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar jį įtrauks į savo nacionalinę teisę;
(14)

PSO turi turėti galimybę kreiptis į pajėgumų teikėjus visu sutarties galiojimo laikotarpiu, tai yra dvejus metus. Be to, sutarties galiojimo laikotarpiu pajėgumų teikėjai turi atitikti tinkamumo kriterijus. Tačiau leidžiami remonto laikotarpiai, kurie yra būtini dėl techninių priežasčių, ir apie juos PSO būtina pranešti iki metų, einančių prieš tiekimo metus, liepos 31 d. Tokie planuoti atjungimai leidžiami su sąlyga, kad rezervo pajėgumais negalima pasinaudoti ne daugiau kaip tris mėnesius kiekvienais tiekimo metais. Apie neplanuotus atjungimus būtina nedelsiant pranešti PSO, o pajėgumų užtikrinimas turi būti atkurtas per tris mėnesius.
b)

finansinis nepriklausomumas nuo tabako pramonės, kuris bus pripažintas, jeigu, remiantis naujausiomis patvirtintomis ataskaitomis, prieš pradedant veiklą įmonės ar įmonių grupės apyvarta yra mažesnė nei 10 % per pastaruosius dvejus kalendorinius metus tabako sektoriuje jų suteiktų prekių ir paslaugų metinės pasaulinės apyvartos be PVM ir kitų netiesioginių mokesčių. Kiekvienais paskesniais kalendoriniais metais tabako sektoriuje parduotų prekių ir suteiktų paslaugų metinė pasaulinė apyvarta be PVM ir kitų netiesioginių mokesčių neturi būti didesnė kaip 20 %;
—

13 straipsnio 1 dalies a punkto redakcinis patobulinimas (tekstas anglų ir vokiečių kalbomis): santrumpą CTE pakeisti visu komiteto pavadinimu šiame tekste: „comply with the specifications adopted by the […] Committee of Technical Experts ;“ ir „mit den vom […] Fachausschuss für technische Fragen angenommenen Spezifikationen übereinstimmen;“.
TARYBOS SPRENDIMAS (ES, Euratomas) 2018/1470

2018 m. rugsėjo 28 d.

kuriuo skiriamas Europos ekonomikos ir socialinių reikalų komiteto Vokietijos Federacinės Respublikos pasiūlytas narys

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo, ypač į jos 302 straipsnį,

atsižvelgdama į Europos atominės energijos bendrijos steigimo sutartį, ypač į jos 106a straipsnį,

atsižvelgdama į Vokietijos Vyriausybės pasiūlymą,

atsižvelgdama į Europos Komisijos nuomonę,

kadangi:

PRIĖMĖ ŠĮ SPRENDIMĄ:

1 straipsnis

Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas Florian MORITZ, Head of Department Economic, Finance and Fiscal Policy, German Confederation of Trade Unions (DGB) Executive Board.
2)

įterpiamas šis straipsnis: „34a straipsnis Finansinės pasekmės, jei nustatoma, kad priekabiauta prie akredituoto Parlamento nario padėjėjo Kai, pasibaigus rungimosi principu grindžiamai skundų dėl priekabiavimo nagrinėjimo vidaus procedūrai, Parlamento pirmininkas nustato, kad Parlamento narys psichologiškai arba seksualiai priekabiavo prie akredituoto padėjėjo, Parlamentas, nukrypdamas nuo šių Įgyvendinimo taisyklių 33 straipsnio, iš to Parlamento nario išlaidų padėjėjo paslaugoms kompensacijos išskaičiuoja visas to akredituoto padėjėjo sutartyje numatytas pinigines sumas, mokėtinas tam padėjėjui, visų pirma padėjėjo atlyginimą, o Parlamento narys nebetenka teisės naudotis to padėjėjo paslaugomis.“
(8)

remiantis Nyderlandų valdžios institucijų pateiktais duomenimis, galvijų ir kiaulių skaičius 2012–2015 m. laikotarpiu buvo atitinkamai 2,3 ir 0,8 % didesnis nei 2008–2011 m. laikotarpiu. Naminių paukščių skaičius Nyderlanduose tuo pačiu laikotarpiu padidėjo 2,4 % Nuo 2006 m. Nyderlandų teisės aktuose (5) nustatyti kiaulių ir naminių paukščių skaičiaus apribojimai. Maža to, nuo 2015 m. sausio mėn. pagal Nyderlandų teisės aktus (6) reikalaujama, kad atitinkama iš pieno sektoriaus gauto mėšlo pertekliaus dalis būtų perdirbama. Be to, Nyderlanduose neseniai įdiegta fosfatų gamybos teisių sistema (7), taikoma pieniniams galvijams. Visų šių priemonių tikslas – užkirsti kelią vandens telkinių taršai;
(2)

2013 m. vasario 20 d. nuomonėje dėl Europos strateginių uždavinių, susijusių su didėjančia belaidžiam plačiajuosčiam ryšiui tinkamo spektro paklausa (3), Radijo spektro politikos grupė rekomendavo apsvarstyti galimybę po 2015 m. belaidžiam plačiajuosčiam ryšiui, be 1 452–1 492 MHz dažnių juostos, naudoti 1 427–1 452 MHz dažnių juostą. Be to, Radijo spektro politikos grupė savo nuomonėje akcentavo 1 427–1 452 ir 1 492–1 518 MHz dažnių juostų paskyrimo belaidžiam plačiajuosčiam ryšiui problemas, susijusias su tuo, kad iki šiol tos juostos buvo skirtos kariniam ir antžeminiam fiksuotajam belaidžiam ryšiui. Radijo spektro politikos grupė taip pat pasiūlė 1 492–1 518 MHz dažnių juostos naudojimą toliau svarstyti atsižvelgiant į 2015 m. Pasaulinės radijo ryšio konferencijos rezultatus;
(42)

Penkta, panaikinus įsipareigojimus, įmonei „BDZ Holding“ nebūtų suteiktas konkurencinis pranašumas, dėl kurio rinkoje negalėtų būti veiksmingai konkuruojama. Dėl to taip pat nepadidėtų įmonės „BDZ Holding“ pajėgumas ir nepasikeistų rinkos pozicija, taip pat įmonei neatsirastų galimybių patekti į naujas rinkas kitose valstybėse narėse. Be to, naujiems veiklos vykdytojams netrukdoma patekti į rinką, nes dabar, be įmonės „BDZ Cargo“, Bulgarijos geležinkelių transporto rinkoje veikia aštuoni veiklos vykdytojai (11).
(292)

2014 m. sprendime pradėti tyrimą Komisija atkreipė dėmesį, kad Italija įsipareigojo bendrovės „Airport Handling“ valdymą trejiems metams patikėti nepriklausomam patikėtiniui (34). Be to, Italija 20 % bendrovės „Airport Handling“ akcinio kapitalo pasiūlė investuotojams. Vėliau Komisija nustatė, kad, pirma, antžeminių paslaugų teikimo verslas priklausytų tam pačiam savininkui, t. y. bendrovei SEA, o, antra, Italijos pasiūlymas konkurso būdu parduoti 20 % naujosios antžeminių paslaugų teikėjos kapitalo buvo nepakankama garantija, kad netęsiama bendrovės SEAH veikla, nes, pirma, siūloma parduoti tik mažumos dalį ir, antra, šiuo atžvilgiu nesuteikta jokių garantijų. Be to, tokiu būdu leisti investuoti į kapitalą būtų galima tik po to, kai bendrovė „Airport Handling“ patektų į rinką.
(13)

Komisija rinko ir tikrino visą informaciją, kurią manė esant reikalingą siekiant padaryti preliminarias išvadas dėl dempingo, jo daromos žalos ir Sąjungos interesų. Pagal pagrindinio reglamento 16 straipsnį tikrinamieji vizitai buvo surengti šių bendrovių patalpose: Korėjos eksportuojantys gamintojai: — Hanwha General Chemical Co. Ltd, Seulas, Korėjos Respublika; — Samnam Petrolchemical Co. Ltd, Seulas, Korėjos Respublika; — Taekwang Industrial Co. Ltd, Seulas, Korėjos Respublika; Sąjungos gamintojai: — Artlant PTA SA, Sinesas, Portugalija; — BP Aromatics Limited NV, Gelis, Belgija; — Indorama Ventures Europe B.V., Roterdamas, Nyderlandai — Indorama Ventures Quimica S.L.U., San Rokė, Ispanija; — PKN Orlen SA, Plockas, Lenkija; naudotojai: — UAB Neo Group, Klaipėda, Lietuva; — UAB Orion Global PET, Klaipėda, Lietuva.
(91)

Kalbant apie iškviečiamuosius autobusus, skundo pateikėjai nesutinka, kad naudotis autobusais buvo siūloma visoms Emslando apskrityje veikiančioms autobusų transporto bendrovėms. EEB siūlė autobusus tik toms įmonėms, kurios pranešdavo apie savo keliones per Emslando judumo centrą. Skundo pateikėjai tvirtino, kad taip autobusų transporto bendrovės buvo verčiamos savo konkurentei EEB perduoti komerciniu požiūriu neskelbtinus duomenis apie keleivių vežimą. Be to, pasak skundo pateikėjų, EEB autobusus naudojo ne tik autobusų iškvietimo sistemos maršrutų trasose, bet ir maršrutiniam transportui (pvz., maršruto trasoje Hazeliunė–Mepenas).
(4)

be to, iš rinkos tyrimų, pridedamų prie krovinių vežimo geležinkeliais koridoriaus „Amber“ pasiūlymo, matyti, kad siūlomame maršrute yra transporto poreikis, įskaitant uosto ir toliau nuo pakrantės esančių rajonų jungtis per vakarinę Vengrijos dalį nuo Koperio jūrų uosto ir į jį, ir transportą tarp rytinių Lenkijos, Slovakijos ir Vengrijos regionų. Iš tyrimų matyti, kad yra paskatinimo naudotis kitomis transporto priemonėmis ir eismo srauto padidėjimo koridoriumi potencialas;